નવી દિલ્હી: હાલ દેશના જુદાં જુદાં સ્થળો પર પીવાનાં પાણીની બોટલ એરપોર્ટ, મોલ, હોટલ્સ, મલ્ટિપ્લેક્સ વગેરેમાં જુદા જુદા ભાવે વેચાય છે. મિનરલ વોટરની બોટલ માટે રૂ. ૫૦થી રૂ. ૬૦ વસૂલવામાં આવે છે, પરંતુ હવે એરપોર્ટ, હોટલ, મોલ, મલ્ટિપ્લેક્સ સહિત તમામ સ્થળે મિનરલ વોટર બોટલ એકસરખા સમાન ભાવે મળશે. એટલે કે એરપોર્ટ, હોટલ અને મોલ જેવા વીવીઆઇપી સ્થળે મિનરલ વોટરની બોટલ માટે વધુ પૈસા વસૂલી શકાશે નહીં. કેન્દ્રીય ખાદ્યપ્રધાન રામવિલાસ પાસવાને ટ્વિટ કરીને આ અંગે જાણકારી આપી છે.